norges miljø og biovitenskapelige universitet

Referat fra møte i

etikkutvalget

Dato: 10.4.2014

Sted: Campus Adamstuen,

Møterom: hemsen, hovedbygningen

Klokkeslett: 9.30 – 11.30

|  |  |
| --- | --- |
| Til stede: | Terje Kvilhaug, Deborah Oughton, Øystein Evensen, Aslak Syse, Ellen Stenslie, Anne Gravdahl og Heidi Saunes |
| Forfall: | Nina Vatne |
| Møteleder: | Terje Kvilhaug |
| Referent: | Heidi Saunes |

# REFERAT FRA MØTE I ETIKKUTVALGET FOR NMBU 10.4.2014

| ***Saksnr*** | ***Sakstittel*** |  |
| --- | --- | --- |
|  |  |  |
| **08/2014** | **Godkjenning av saksliste** |  |
|  | Sakslisten ble godkjent uten endringer. |  |
| **09/2014** | **Godkjenning av referat** |  |
|  | Referat ble godkjent uten endringer. |  |
| **10/2014** | **Retningslinjer for Etikkutvalget ved NMBU (oppfølging fra forrige møte)** |  |
|  | Konklusjon: Etikkutvalget foreslår at punktet «etikkutvalget godkjenner forsøksprotokoller i kliniske studier på pasienter» i retningslinjene for Etikkutvalget ved NMBU tas ut. Etikkutvalget kan ikke se at de har mandat til inneha denne funksjonen per i dag. |  |
| **11/2014** | **Diskusjon Etiske retningslinjer for NMBU** |  |
|  | Etikkutvalget tar sikte på å ferdigstille «etiske retningslinjer for NMBU» til behandling i US sitt junimøte. Etikkutvalget tok utgangspunkt i diskusjonsnotatet som Terje Kvilhaug hadde ført i pennen, samt innkomne innspill i forkant av møtet. Det var enighet om å ta utgangspunkt i UMB sine etiske retningslinjer og tilpasse disse til NMBU. I gjennomgangen under vises det til nummeringen i Terjes notat.    **Konkrete forslag til endring eller tillegg**   1. Vi kan vise til varslingsrutinene for NMBU under punktet om mobbing og trakassering. 2. Nytt forslag til formulering under punktet vedrørende oppdragsforskning: *«(…) ønsker og interesser. I rapporter, evalueringer og liknende som er utført på oppdrag, skal alle finansieringskilder som ligger til grunn for den aktuelle forskning oppgis. Enhver forbindelse mellom forfatter/institusjon og området det forskes på/oppdragsgiver som kan være egnet til å så tvil om forskernes/institusjonens uavhengighet, skal oppgis. NMBU’s forskere skal motstå (…)»* 3. Det foreslås å omformulere avsnittet: «Utvalget har en rådgivende rolle i saker av etisk karakter. Det kan oppnevnes som saksbehandler i uredelighetssaker og som godkjenningsinstans med tanke på for eksempel bruk av mennesker og genmodifiserte organismer i forskning». For eksempel kan man dele opp dette i to selvstendige setninger. 4. Punktet endres til: *«Forslag om revisjon av retningslinjene fremmes av rektor. Forslag til endringer kan fremmes av Etikkutvalget og andre relevante instanser».* 5. «Føre-varprinspippet» endres til «føre var-prinsippet». Deborah vil oppdatere Etikkutvalget når det kommer endringer i NENT på dette området. Etikkutvalgets medlemmer hadde en diskusjon rundt «føre var-prinsippet» og var enige om at dette kunne være et tema for et åpent møte om etikk ved NMBU.     Avsnitt 4 under pkt. 5 endres til: *«NMBU har et særskilt ansvar for forskning på miljørettede problemstillinger og for at denne forskningen bidrar til god forvaltning av de naturlige betingelser for sin virksomhet.»*   1. De etiske retningslinjene for NMBU vil ikke inneholde et eget punkt om dette. Etikkutvalget mener dette hører inn under forskningsavdelingen og forskningsutvalget. De etiske retningslinjene vil inneholde aktuelle lenker til disse områdene.   **Diskusjonstemaer**   1. Terje formulerer en ny innledning til de etiske retningslinjene for NMBU. Det var ønskelig at vi ikke opererer med fotnoter i verdiene for virksomheten. Det kan vises til de ulike overskriftene miljø, dyr og mennesker, (punkt 3.6-3.7-3.8 i UMBs retningslinjer) hvor temaene omhandles. 2. Punktet om medforfatterskap oppdateres med et punkt d) i Vancouverreglene. Det kan uttrykkes eksplisitt i teksten at det finnes ulike standarder innenfor ulike fagmiljøer ved NMBU. 3. Det siste punktet ser ok ut. Øystein Evensen sjekker om definisjonene samsvarer med gjeldene regelverk. |  |
| **12/2014** | **Utarbeidelse av årsplan 2014 for Etikkutvalget** |  |
|  | Saken utsettes til neste møte, 19.5.2014. Leder av Etikkutvalget utarbeider et forslag til handlingsplan for 2014-2015 i samarbeid med sekretæren til neste møte.  Foreløpige forslag til en handlingsplan:   1. Aktuelle temaer for åpne etikkmøter: «Føre var-prinsippet», medforfatterskap og forskningens autonomi. 2. Ferdigstille Etiske retningslinjer for NMBU 3. Deltakelse på konferanse arrangert av de forskningsetiske komiteer 4. Utarbeide strategier for å oppnå noe av det som står i retningslinjene for Etikkutvalget. |  |
| **13/2014** | **Eventuelt** |  |
|  | Ingen innmeldte saker. |  |